Foje
Foje (iki 1984 m. pradžios grupė vadinosi „Sunki muzika“) – Lietuvos alternatyviojo roko / elektroninės muzikos grupė, įkurta 1983 m. rudenį Vilniaus 18-osios vidurinės mokyklos moksleivių dešimtokų. Pirmasis koncertas įvyko 1983 m. lapkritį, paskutinis koncertas – 1997 m. gegužės 17 d. Vilniuje, Vingio parko estradoje. Vienintelis pastovus narys, taip pat daugumos dainų autorius buvo vokalistas Andrius Mamontovas. Grupės sudėtis nuolat keitėsi iki 1992 m., kai grupė atsikūrė ankstyvąja sudėtimi, bet su nauju boso gitaristu.